A partir de dimarts, 13 d'octubre la Biblioteca amplia el seu horari d'obertura al públic
A partir del 13 d'octubre la Biblioteca amplia el seu horari d'obertura al públic:
Una ampliació que anirà acompanyada de més punts d'estudi i accés a Internet que se seguiran gestionant amb cita prèvia.
Es podrà accedir també a la primera planta, exceptuant la Secció Local i la Sala d'Humanitats.
Accés: Segueix sent imprescindible l'entrada amb mascareta als majors de 6 anys i el rentat de mans amb gel hidroalcohòlic a l'entrada de la Biblioteca, així com a les diferents seccions, especialment en la consulta de documents.
Es demana el carnet de la Biblioteca, i aquells que vulguin el podran sol·licitar presencialment, o a través del formulari web de carnets.
Amb la finalitat de minimitzar el contacte entre les persones, cal mantenir la distància d'un metre i mig; és igualment important respectar les senyalitzacions disposades i els circuits de circulació establerts.
Per tal que la Biblioteca continuï essent un lloc segur, l'accés als serveis estan adaptats a l'aforament que permeti mantenir la distància de seguretat d'un metre i mig en tots els seus espais i es recomanen estades no superiors a 30 minuts.
Es pot accedir lliurement a les col·leccions de la sala infantil, planta baixa, exceptuant l'Hemeroteca (àrea de premsa i revistes) i planta primera exceptuant la Sala d'Humanitats i Secció Local.
Als taulells de cada sala atendrem les vostres peticions i us facilitarem el material en cas que aquest no sigui accessible.
Les devolucions dels materials cal fer-les a les bústies de devolució situades al carrer Fortuny que estaran obertes les 24 hores del dia tota la setmana, incloent dissabtes i diumenges.
La devolució no es fa efectiva fins transcorregut el termini de 48 hores.
És preceptiu que els documents passin quarantenes de 48 hores i, per garantir-ho, tots aquells que hagin estat consultats pels usuaris cal que es dipositin a les taules i/o als carros senyalitzats específicament, i en cap cas retornar a les prestatgeries.
Per la seguretat de tots tampoc es poden compartir els documents.
Serveis: Ampliem els punts d'estudi amb reserva prèvia a 23 places i també els llocs d'accés a Internet amb 4 ordinadors.
Aquests serveis se segueix gestionant a través de cita prèvia i cal sol·licitar-la via formulari web.
Els punts d'estudi es podran ocupar 5 hores seguides com a màxim (10 places) al matí o a la tarda, i la resta de places tindran una ocupació, com a màxim de 2 hores i mitja (13 places).
La durada de la consulta a Internet no pot superar les 2 hores.
Els 2 ordinadors de la Sala Infantil també es podran utilitzar pels infants que ho sol·licitin al taulell de la sala (prèvia presentació del permís d'autorització) per un màxim de 30 minuts.
S'ofereix també el servei d'informació bibliogràfica presencial, el de consultes de fons, prèvia petició per correu electrònic ( [EMAIL] ) o telèfon (977 240 331).
Està actiu el servei de préstec interbibliotecari i per tant, es poden demanar llibres a d'altres biblioteques.
La premsa i les revistes no es poden consultar lliurement i s'han de demanar al personal de la Biblioteca i com a norma general es poden treure en préstec.
Podeu escollir les lectures de la Sala infantil i de la Secció de préstec de planta baixa i planta primera, com també la música i cinema de la Secció audiovisual.
Us hem preparat seleccions, aparadors i molt més, per acompanyar-vos durant aquesta tardor.
La Biblioteca segueix oferint el servei de préstec virtual a través d' eBiblio i també activitats virtuals com els clubs de lectura i tallers de lectura, creació i escriptura i de creixement personal.
Us anirem informant al Web de la Biblioteca, i també ens podeu seguir a:
Us podem donar una atenció personalitzada i resoldre dubtes al 977 240 331 o [EMAIL]